Дугорочан програм основних геолошких истраживања

Основна геолошка истраживања Завод изводи према дугорочном програму развоја основних геолошких истраживања и годишњем програму основних геолошких истраживања.

Дугорочни програм обухвата стратешке приоритете и дугорочне циљеве извођења основних геолошких истраживања у функцији укупног економског и друштвеног развоја, а у складу са просторним планом Републике Србије, Стратегијом одрживог развоја, као и Стратегијом управљања минералним и другим геолошким ресурсима Републике Србије (у даљем тексту: Стратегија). Надлежни орган Аутономне покрајине предлаже део Дугорочног програма на својој територији, у складу са регионалним просторним планом аутономне покрајине, плановима и програмима одрживог коришћења природних ресурса и добара, као и Стратегијом.

Дугорочни програм доноси Влада на предлог Министарства за период од десет година.